**Tingimused Staadioni 81/83 kinnistu võõrandamiseks suulise enampakkumise korras**

Vastavalt Tartu Linnavalitsuse 20.10.2020 korraldusele nr 1161 „Staadioni 81//83 kinnistu võõrandamine enampakkumise korras“ on enampakkumise korraldaja linnavarade osakond.

1. Enampakkumise läbiviimiseks on moodustatud komisjon koosseisus: esimees Anneli Apuhtin, liikmed Eva Lääne ja Kaspar Alev.
2. Suuline enampakkumine viiakse läbi vastavalt Tartu linnavara eeskirjale.

3. Enampakkumisele lubatakse isik, kes on tõendanud oma valmisolekut Staadioni 83 hoonet renoveerida ning esitanud tõendid oma majandusliku ja finantsseisundi kohta, mis kinnitavad tema võimet hoonet renoveerida. Enampakkumisel osalemiseks kohustub sellel osaleda soovija esitama:

3.1. kinnituse, et ta on valmis Staadioni 83 hoonet renoveerima ning nägemuse hoone renoveerimise ajast;

3.2. ülevaate oma majanduslikust ja finantsseisust, mis kinnitab tema võimakust Staadioni 83 hoonet renoveerida. Kui vajaliku majandusliku ja finantsvõimekuse saavutamiseks kasutatakse partnerit, tuleb esitada partneri nimi ja kontaktandmed.

1. Punktis 4 nimetatud kinnituse ja ülevaate peavad enampakkumisel osalejad esitama hiljemalt 23. novembriks 2020 a. kell 11.00ks. Esitatavad dokumendid võib esitada paberkandjal, toimetades need Linnavarade osakonda (Küüni 1, ruum 104) või elektrooniliselt e-mailile eva.laane@tartulv.ee.
2. Komisjon vaatab esitatud pakkumised läbi ja vajadusel võib komisjon küsida pakkujatelt täiendavaid selgitusi või dokumente.
3. Enampakkumise komisjonil on õigus teha linnavalitsusele ettepanek jätta kinnistu võõrandamata, kui enampakkumisel osaleda soovijad ei esita piisavaid tõendeid Staadioni 83 hoone renoveerimiseks vajaliku majandusliku ja finantsseisundi kohta.
4. Pakkujatele, kelle esitatud dokumendid on komisjoni hinnangul piisavad ning nendes esitatud andmed usaldusväärsed, tehakse ettepanek suulisel enampakkumisel osaleda. Suulisele enampakkumisele lubatakse ainult need pakkujad, kellel on komisjon vastavasisulise ettepaneku teinud.
5. Enampakkumise tagatisraha 10 000 eurot peab olema laekunud Tartu Linnavalitsuse arveldusarvele nr EE241010102030232008 SEB pangas, viitenumber 60109212000001 hiljemalt 7..detsembriks 2020. a.
6. Tagatisraha enampakkumise võitjale ei tagastata, tagatisraha arvestatakse enampakkumise võitnud isiku ostuhinna ettemaksuks, ülejäänud enampakkumisest osavõtnud isikutele tagastatakse tagatisraha 3 tööpäeva jooksul arvates enampakkumise tulemuste kohta protokolli koostamisest.
7. Võõrandamise objekt: **Tartu linn, Staadioni 81/83 (registriosa nr 2102403, katastritunnus 79301:001:0590) kinnistu.** Kinnistu suurus on 85671m2, sihtotstarve 100% ühiskondlike hoonete maa.
8. kinnistul paiknev Staadioni 83 hoone on ehitismälestis (mälestiste registri nr 7082), kinnistu ostjal on kohustus hoone renoveerida vastavalt 2017. a muinsuskaitse eritingimustele Staadioni tn 48//50//52//54 kinnistu jagamiseks ja Staadioni tn 48 hoone remont- ja restaureerimistööde koostamiseks.
9. kinnistul paiknev Staadioni 81 hoone on lubatud lammutada ning selle asemele on võimalik ehitada uus hoone vastavalt Tartu Linnavalitsuse 04. augusti 2020. a korraldusele nr 821 „Staadioni tn 81//83 projekteerimistingimuste määramine“.
10. Enampakkumise alghind 600 000 eurot.
11. Võlaõiguslik- ja asjaõiguslik leping sõlmitakse notaris ühe kuu jooksul alates enampakkumise tulemuste kinnitamise korralduse teatavakstegemisest. Ostuhind tuleb tasuda notari deposiiti enne notariaalse tehingu toimumist.
12. Enampakkumise tingimused ja info: Eva Lääne, e-post: eva.laane@tartulv.ee

 tel. 7361 175 või 51 84 147.

1. Võõrandamise objektiga tutvumine toimub eelneval kokkuleppel
2. Suuline enampakkumine toimub **9. detsembril** **2020 kell 10.00** Küüni 3 ruumis 115.
3. Enampakkumisel osalemiseks tuleb esitada komisjonile järgmised dokumendid:
* isikut tõendav dokument
* volitusi tõendavad dokumendid
* Tagatisraha tasumist tõendav dokument.
1. Enampakkumisest osa võtta soovivad isikud registreeritakse. Pakkujana registreerunud isikud annavad allkirja selle kohta, et nad on teadlikud enampakkumise tingimustest.
2. Pakkujaid, kes keelduvad allkirja andmisest või ei esita punktis 18 märgitud dokumente, enampakkumisest osa võtta ei lubata.